b"\n_START_ARTICLE_\nEstat de Kebbi\n_START_SECTION_\nHist\xc3\xb2ria\n_START_PARAGRAPH_\nKebbi \xc3\xa9s tradicionalment considerat per la mitologia sarki com la p\xc3\xa0tria dels estats Banza bakwai o regnes Hausses originals. Segons una recent recerca basada en tradicions orals locals, llistes de reis i cr\xc3\xb2nica de Kebbi, el regne de Kebbi va ser fundat cap al 600 aC per refugiats de l'imperi Assiri conquerit pels babilonis i medes el 612 aC. Un esdeveniment local important fou la conquesta per Songhai en la segona meitat del segle XV.\n_START_SECTION_\nGeografia\n_START_PARAGRAPH_\nL'estat de Kebbi va ser creat per segregaci\xc3\xb3 d'una part de l'estat de Sokoto el 17 d'agost de 1991. L'Estat tenia una poblaci\xc3\xb3 total de 3.256.541 habitants al cens del 2006 (dels quals 1.631.629 eren mascles i 1.624.912 femelles. Est\xc3\xa0 dividit en 21 \xc3\xa0rees de govern local (Local Government Areas, LGA (angl\xc3\xa8s)). La poblaci\xc3\xb3 \xc3\xa9s haussa i fulani i parla aquestes lleng\xc3\xbces. Les ciutats principals s\xc3\xb3n  Birnin-Kebbi, Argungu i Yelwa._NEWLINE_L'estat t\xc3\xa9 sabana sudanesa i del Sahel. La part del sud \xc3\xa9s generalment rocosa amb el riu N\xc3\xadger travessant l'estat des de Ben\xc3\xadn a la LGA de Ngaski. La part del nord de l'estat \xc3\xa9s sorrenca amb el riu Rima que passa  a trav\xc3\xa9s d' Argungu cap a la LGA de Bagudo on desaigua al N\xc3\xadger. L'agricultura \xc3\xa9s l'ocupaci\xc3\xb3 principal dels habitants especialment en \xc3\xa0rees rurals, les collites produeixen principalment grans; la pastura d'animals  i la pesca fluvial \xc3\xa9s tamb\xc3\xa9 habitual.  Cristianisme i Islam s\xc3\xb3n les religions dominants de les persones, per\xc3\xb2 amb clara majoria de l'islam. Hi ha 225 divisions pol\xc3\xadtiques, 3000 poblaments i 1036 poblaments a\xc3\xafllats en les 21 \xc3\x80rees de Govern Local de l'Estat."